***ΕΠΙΘΕΤΑ Γ΄ ΚΛΙΣΗΣ***

* Χωρίζονται με βάση την κατάληξη σε:

α) **Τρικατάληκτα** (→ έχουν 3 γένη κι επομένως 3 καταλήξεις)

β) **Δικατάληκτα** (→ έχουν 3 γένη, αλλά 2 καταλήξεις, γιατί το αρσενικό είναι ίδιο με το θηλυκό).

* Χωρίζονται με βάση τον χαρακτήρα σε:

α) **Φωνηεντόληκτα** (→ όσα έχουν χαρακτήρα φωνήεν)

β) **Συμφωνόληκτα** ( → όσα έχουν χαρακτήρα σύμφωνο).

* Ισχύουν όσα και για τα ουσιαστικά Γ΄ κλίσης: καταλήξεις, βραχύτητα *ι* και *α* στη λήγουσα κλπ.

\*Όμως στα τρικατάληκτα επίθετα Γ΄ κλίσης το θηλυκό κλίνεται κατά τα αντίστοιχα θηλυκά ουσιαστικά Α΄ κλίσης (π.χ. *ἡ βαθεῖα* όπως *ἡ πολιτεία*), με βραχύχρονο *α* στη λήγουσα, εκτός από την κατάληξη *–ας*.

***ΦΩΝΗΕΝΤΟΛΗΚΤΑ ΕΠΙΘΕΤΑ Γ΄ ΚΛΙΣΗΣ***

**Τρικατάληκτα σε *–υς-εια-υ***

|  |
| --- |
| **Ενικός αριθμός** |
|  | **Οξύτονα** | **Βαρύτονα** |
| **ον.** | *βαθ-ὺς* | *βαθ-εῖα* | *βαθ-ὺ* | *θῆλ-υς* | *θήλ-εια* | *θῆλ-υ* |
| **γεν.** | *βαθ-έος* | *βαθ-είας* | *βαθ-έος* | *θήλ-εος* | *θηλ-είας* | *θήλ-εος* |
| **δοτ.** | *βαθ-εῖ* | *βαθ-είᾳ* | *βαθ-εῖ* | *θήλ-ει* | *θηλ-είᾳ* | *θήλ-ει* |
| **αιτ.** | *βαθ-ὺν* | *βαθ-εῖαν* | *βαθ-ὺ* | *θῆλ-υν* | *θήλ-ειαν* | *θῆλ-υ* |
| **κλ.** | *βαθ-ὺ* | *βαθ-εῖα* | *βαθ-ὺ* | *θῆλ-υ* | *θήλ-εια* | *θῆλ-υ* |
|  **Πληθυντικός αριθμός** |
| **ον.** | *βαθ-εῖς* | *βαθ-εῖαι* | *βαθ-έα* | *θήλ-εις* | *θήλ-ειαι* | *θήλ-εα* |
| **γεν.** | *βαθ-έων* | *βαθ-ειῶν* | *βαθ-έων* | *θηλ-έων* | *θηλ-ειῶν* | *θηλ-έων* |
| **δοτ.** | *βαθ-έσι* | *βαθ-είαις* | *βαθ-έσι* | *θήλ-εσι* | *θηλ-είαις* | *θήλ-εσι* |
| **αιτ.** | *βαθ-εῖς* | *βαθ-είας* | *βαθ-έα* | *θήλ-εις* | *θηλ-είας* | *θήλ-εα* |
| **κλ.** | *βαθ-εῖς* | *βαθ-εῖαι* | *βαθ-έα* | *θήλ-εις* | *θήλ-ειαι* | *θήλ-εα* |

\*Έχουν δύο θέματα: ένα σε ***–υ***  (από το οποίο σχηματίζεται η ονομαστ., αιτιατ. και κλητ. ενικού αρσενικού και ουδετέρου) και ένα σε ***–ε*** (από το οποίο σχηματίζονται όλες οι άλλες πτώσεις και το θηλυκό).

\*Συναιρούν τον χαρακτήρα ε με το ακόλουθο ε ή ι σε ει: τ*ῷ βαθέι → βαθεῖ, οἱ βαθέες → βαθεῖς.* Το **ἥμισυς** συναιρεί πολλές φορές και το ε+α στο τέλος του ουδετέρου σε -η: τὰ **ἡμίσεα και τὰ ἡμίση**.

***ΣΥΜΦΩΝΟΛΗΚΤΑ ΕΠΙΘΕΤΑ Γ΄ ΚΛΙΣΗΣ***

1. ***Σιγμόληκτα δικατάληκτα σε –ης-ης-ες***

|  |
| --- |
| **Οξύτονα** |
| **Ενικός αριθμός** | **Πληθυντικός αριθμός** |
| **ον.** | *ὁ ἡ* | *ἀληθ-ὴς* | *τὸ* | ***ἀληθ-ὲς*** | *οἱ αἱ* | *ἀληθ-εῖς* | *τὰ* | *ἀληθ-ῆ* |
| **γεν.** | *τοῦ τῆς* | *ἀληθ-οῦς* | *τοῦ* | *ἀληθ-οῦς* | *τῶν* | *ἀληθ-ῶν* | *τῶν* | *ἀληθ-ῶν* |
| **δοτ.** | *τῷ τῇ* | *ἀληθ-εῖ* | *τῷ* | *ἀληθ-εῖ* | *τοῖς ταῖς* | *ἀληθ-έσι* | *τοῖς* | *ἀληθ-έσι* |
| **αιτ.** | *τὸν τὴν* | *ἀληθ-ῆ* | *τὸ* | ***ἀληθ-ὲς*** | *τοὺς τὰς* | *ἀληθ-εῖς* | *τὰ* | *ἀληθ-ῆ* |
| **κλ.** | *(ὦ)* | ***ἀληθ-ὲς*** | *(ὦ)* | ***ἀληθ-ὲς*** | *(ὦ)* | *ἀληθ-εῖς* | *(ὦ)* | *ἀληθ-ῆ* |

|  |
| --- |
| **Βαρύτονα** |
| **Ενικός αριθμός** | **Πληθυντικός αριθμός** |
| **ον.** | *ὁ ἡ* | *πλήρ-ης* | *τὸ* | ***πλῆρ-ες*** | *οἱ αἱ* | *πλήρ-εις* | *τὰ* | *πλήρ-η* |
| **γεν.** | *τοῦ τῆς* | *πλήρ-ους* | *τοῦ* | *πλήρ-ους* | *τῶν* | *πλήρ-ων* | *τῶν* | *πλήρ-ων* |
| **δοτ.** | *τῷ τῇ* | *πλήρ-ει* | *τῷ* | *πλήρ-ει* | *τοῖς ταῖς* | *πλήρ-εσι* | *τοῖς* | *πλήρ-εσι* |
| **αιτ.** | *τὸν τὴν* | *πλήρ-η* | *τὸ* | ***πλῆρ-ες*** | *τοὺς τὰς* | *πλήρ-εις* | *τὰ* | *πλήρ-η* |
| **κλ.** | *(ὦ)* | ***πλῆρ-ες*** | *(ὦ)* | ***πλῆρ-ες*** | *(ὦ)* | *πλήρ-εις* | *(ὦ)* | *πλήρ-η* |

|  |
| --- |
| **Βαρύτονα υπερδισύλλαβα** |
| **Ενικός αριθμός** | **Πληθυντικός αριθμός** |
| **ον.** | *ὁ ἡ* | *συνήθ-ης* | *τὸ* | ***σύνηθ-ες*** | *οἱ αἱ* | *συνήθ-εις* | *τὰ* | *συνήθ-η* |
| **γεν.** | *τοῦ τῆς* | *συνήθ-ους* | *τοῦ* | *συνήθ-ους* | *τῶν* | *συνήθ-ων* | *τῶν* | *συνήθ-ων* |
| **δοτ.** | *τῷ τῇ* | *συνήθ-ει* | *τῷ* | *συνήθ-ει* | *τοῖς ταῖς* | *συνήθ-εσι* | *τοῖς* | *συνήθ-εσι* |
| **αιτ.** | *τὸν τὴν* | *συνήθ-η* | *τὸ* | ***σύνηθ-ες*** | *τοὺς τὰς* | *συνήθ-εις* | *τὰ* | *συνήθ-η* |
| **κλ.** | *(ὦ)* | ***σύνηθ-ες*** | *(ὦ)* | ***σύνηθ-ες*** | *(ὦ)* | *συνήθ-εις* | *(ὦ)* | *συνήθ-η* |

\*Τα σιγμόληκτα επίθετα της γ΄ κλίσης σε -ης, -ες έχουν θέμα σε –εσ-.

\* Η ονομαστική ενικού του αρσενικού και του θηλ. σχηματίζεται με έκταση του **ε** του θέματος σε **η:** *ὁ/ἡ* ἀληθεσ- → ἀληθής.

\*Όλες οι άλλες πτώσεις και των τριών γενών σχηματίζονται από το θέμα σε -εσ-, αλλά ο χαρακτ. σ ανάμεσα στα δύο φωνήεντα αποβάλλεται, και τα δύο αυτά φωνήεντα συναιρούνται, π.χ.  τοῦ ἀληθέσ-ος → ἀληθέ-ος → ἀληθοῦς · *τῷ ἀληθέσ-ι → ἀληθέ-ι → ἀληθεῖ · τὸν ἀληθέσ-α → ἀληθέ-α → ἀληθῆ · τὰ ἀληθέσ-α → ἀληθέ-α → ἀληθῆ · τῶν ἀληθέσ-ων → ἀληθέ-ων → ἀληθῶν* (στη δοτική πληθ. τα δύο *σ* απλοποιούνται σε ένα: *τοῖς ἀληθέσ-σι → ἀληθέσι*).

\*Η κλητική ενικού του αρσενικού και του θηλυκού και η ονομαστική, αιτ. και κλητ. ενικού του ουδετέρου είναι όμοιες με το θέμα (χωρίς κατάληξη), σε ***-ες***: ὦ ἐπιμελές, τὸ ἐπιμελές.

\*Η αιτιατ. πληθ. στο αρσενικό και το θηλ. είναι όμοια με την ονομαστική πληθ.: οἱ ἀληθεῖς – τοὺς ἀληθεῖς.

**\*Προσοχή!!** Τα βαρύτονα υπερδισύλλαβα σιγμόληκτα επίθετα σε -ης, -ες στην κλητ. ενικού του αρσενικού και του θηλ. και στην ονομαστ., αιτιατική και κλητ. ενικού του ουδετέρου ανεβάζουν τον τόνο: ὁ, ἡ συνήθης → ὦ σύνηθες – τὸ σύνηθες.

**\*Εξαιρούνται** και δεν ανεβάζουν τον τόνο σε αυτές τις πτώσειςόσα λήγουν σε **-ώδης, -ώλης, -ήρης**: ὁ, ἡ εὐώδης → ὦ εὐῶδες – τὸ εὐῶδες· ὁ, ἡ ἐξώλης → ὦ ἐξῶλες – τὸ έξῶλες· ὁ, ἡ ποδήρης → ὦ ποδῆρες – τὸ ποδῆρες.

1. ***Ενρινόληκτα δικατάληκτα σε –ων -ων –ον***

**Ενικός αριθμός**

|  |  |  |  |  |  |
| --- | --- | --- | --- | --- | --- |
| **ον.** | *ὁ* | *ἡ* | *εὐδαίμ-ων* | *τὸ* | ***εὔδαιμ-ον*** |
| **γεν.** | *τοῦ* | *τῆς* | *εὐδαίμ-ονος* | *τοῦ* | *εὐδαίμ-ονος* |
| **δοτ.** | *τῷ* | *τῇ* | *εὐδαίμ-ονι* | *τῷ* | *εὐδαίμ-ονι* |
| **αιτ.** | *τὸν* | *τὴν* | *εὐδαίμ-ονα* | *τὸ* | ***εὔδαιμ-ον*** |
| **κλ.** | *(ὦ)* | ***εὔδαιμ-ον*** | *(ὦ)* | ***εὔδαιμ-ον*** |
|  **Πληθυντικός αριθμός** |
| **ον.** | *οἱ* | *αἱ* | *εὐδαίμ-ονες* | *τὰ* | *εὐδαίμ-ονα* |
| **γεν.** | *τῶν* | *εὐδαιμ-όνων* | *τῶν* | *εὐδαιμ-όνων* |
| **δοτ.** | *τοῖς* | *ταῖς* | *εὐδαίμ-οσι* | *τοῖς* | *εὐδαίμ-οσι* |
| **αιτ.** | *τοὺς* | *τὰς* | *εὐδαίμ-ονας* | *τὰ* | *εὐδαίμ-ονα* |
| **κλ.** | *(ὦ)* | *εὐδαίμ-ονες* | *(ὦ)* | *εὐδαίμ-ονα* |

\***Προσοχή!!**Η κλητική ενικού σχηματίζεται σε ***–ον***: *ὁ/ἡ σώφρων → τὸ σῶφρον*.

\*Τα σύνθετα υπερδισύλλαβα επίθετα σε -ων (γεν. -ονος) κανονικά στην κλητ. ενικού του αρσεν. και θηλ. και στην ονομ., αιτιατ. και κλητ. ενικού του ουδετέρου **ανεβάζουν τον τόνο, όχι όμως πιο πάνω από την τελευταία συλλαβή του α΄ συνθετικού**: *ὁ/ἡ* εὐδαίμων → ὦ εὔδαιμον – τὸ εὔδαιμον· *ὁ/ἡ* εὐγνώμων → ὦ εὔγνωμον – τὸ εὔγνωμον· *ὁ/ἡ* μεγαλοπράγμων → ὦ μεγαλόπραγμον – τὸ μεγαλόπραγμον (αλλά: *ὁ/ἡ* μεγαλόφρων → ὦ μεγαλόφρον – τὸ μεγαλόφρον: όχι πιο πάνω από την τελευταία συλλαβή του α΄ συνθετικού). Εξαιρείται το *ὁ/ἡ*  ἀμνήμων → ὦ άμνῆμον – τὸ ἀμνῆμον (το *ὁ/ἡ ἐλεήμων, τὸ ἐλεῆμον* δεν ανεβάζει τον τόνο γιατί δεν είναι σύνθετο).